<h3>Раифа дендрарие</h3>

<p>Раифа дендрарие 1921 елда пәйда була. Ул баштарак зур булмаган территорияне биләп тора. Хәзер аның мәйданы якынча 35 футбол кырын сыйдыра. 1960 елда дендрарий Идел-Кама тыюлыгының бер өлеше булып исәпләнә башлый. Шул вакыттан башлап биредә экскурсияләр оештырыла.&nbsp;<br />
Дендрарий территориясе өч өлешкә бүленә: &laquo;Америка&raquo;, &laquo;Европа&raquo;, &laquo;Азия&raquo;. Анда өч континентка хас 500 дән артык төрдәге куак һәм агач үсә.&nbsp;<br />
1978 елда Идел-Кама тыюлыгы дендрарие илебезнең Ботаника бакчалары советына кабул ителә. Ә 2003 &nbsp;елда ул Үсемлекләрне саклау буенча халыкара ботаника бакчалары советына керә.&nbsp;</p>
