<h3>Нәрсә ул дендрарий?</h3>

<p>Дендрарий &ndash; фәнни-тәҗрибә максатларында агачлар һәм куаклар үстерелә торган территория. Анда үсемлекләрнең сирәк, уникаль төрләре булырга мөмкин.<br />
Үсемлекләрнең аерым бер төре үстерелә торган дендрарийларның яисә дендрарий участокларының үз исемнәре бар. Мәсәлән, әгәр сиреньнәрне өйрәнәләр икән &nbsp;&ndash; сирингарий, ылыслылар артыннан күзәтәләр икән &nbsp;&ndash; кониферетум, талларныкы &ndash; салицетум һәм башкалар.&nbsp;<br />
Дендрарий территориясендә ял итәргә була. Иң мөһиме &ndash; рөхсәт ителгән сукмаклардан гына йөрү, әйләнә-тирә мохиткә зыян китермәү. Дендрарийда гадәттә маршрут һәм зоналар күрсәтелгән такталар урнаштырыла, бу мөстәкыйль килгән туристлар адашмасын өчен эшләнә.</p>
