<h3>Гимн авторлары</h3>

<p>Рөстәм Яхин &ndash; бөек татар композиторы һәм пианисты. Ул 1921 елның 16 августында Казанда туа. Музыка мәктәбен, &nbsp;аннан соң музыка училищесын тәмамлый. Соңрак Мәскәү консерваториясенә укырга керә, ләкин Бөек Ватан сугышы &nbsp;башлана. Сугыш елларында Яхин зенит-артиллерия дивизиясендә &ndash; укчы, аннан соң җыр һәм бию ансамблендә хезмәт итә. Сугыштан соң композитор укуын дәвам итә һәм, аны тәмамлап, Казанга кайта. Ул татар музыка дөньясын үстерүгә гаять зур өлеш кертә. Бик күп җырлар, романслар, инструменталь әсәрләр яза. Рөстәм Яхинның &laquo;Туган ягым&raquo; җырына язган көе &nbsp;1993 елда Татарстан Республикасы гимнының музыкасы итеп раслана.</p>
