<h3>Детство и юность</h3>

<p>1886 елның 26 апрелендә дини татар гаиләсендә бер малай туа, аңа Габдулла дип исем кушалар. Габдулланың әтисе мулла була. Ул бик иртә, Габдуллага ярты яшь тулып килгәндә үлеп китә. Кулында яшь бала белән калган әнисе дә дөньядан бик иртә китә. Тукайның балачак еллары туган авылы &ndash; Казан губернасының Кушлавыч авылында уза.<br />
Габдулла дүрт яшендә тулы ятим кала, һәм аның әле бер, әле икенче гаиләдә тәрбияләнү чоры башлана. Ул үзенә карата игътибарны һәм кайгыртучанлыкны аз күрә, еш авырый торган бала булып үсә. Җаек (Уральск) шәһәрендәге сәүдәгәр Усмановлар гаиләсендә аңа барыннан да әйбәтрәк була. Монда аны мәдрәсәгә укырга бирәләр. Уку вакытында Габдулла үзен бик сәләтле бала итеп күрсәтә. Рус классына йөри башлый, анда ул бик теләп рус әдәбиятын өйрәнә. Аны бигрәк тә Лермонтов һәм Пушкин поэзиясе җәлеп итә. 16 яшендә &nbsp;Габдулла Тукай үзе дә шигырьләр яза башлый.&nbsp;</p>
